《期友人金河桥上纳凉不遇》
明代·张和

凉月鉴广津，微风集高树。翻翻栖鸟惊，杳杳流萤度。

萧条旅邸怀，怅望桥东路。何事致愆期，无言独归去。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。